# Jurnalul Oficial L 351/2009

| | ISSN 1830-3625
  doi:10.3000/18303625.L_2009.351.ron |
| --- | --- |
| Jurnalul Oficial
  al Uniunii Europene | L 351 |
| | |
| Ediţia în limba română | Legislaţie | Anul 5230 decembrie 2009 |

ISSN 1830-3625

doi:10.3000/18303625.L_2009.351.ron

Jurnalul Oficial

al Uniunii Europene

L 351

Ediţia în limba română

Legislaţie

Anul 5230 decembrie 2009

---

| Cuprins | | V   Acte adoptate, începând cu 1 decembrie 2009, în aplicarea Tratatului privind Uniunea Europeană, a Tratatului privind funcționarea Uniunii Europene și a Tratatului Euratom | Pagina |
| --- | --- | --- | --- |
| | | ACTE A CĂROR PUBLICARE ESTE OBLIGATORIE |
| | * | Regulamentul de punere în aplicare (UE) nr. 1297/2009 al Consiliului din 22 decembrie 2009 de abrogare a taxei antidumping instituită de Regulamentul (CE) nr. 172/2008 la importurile de ferosiliciu originare din Fosta Republică Iugoslavă a Macedoniei | 1 |
| | | ACTE A CĂROR PUBLICARE NU ESTE OBLIGATORIE |
| | | 2009/1022/UE |
| | * | Decizia de punere în aplicare a Consiliului din 15 decembrie 2009 de autorizare a Republicii Estonia în vederea aplicării unei măsuri de derogare de la articolul 167 din Directiva 2006/112/CE privind sistemul comun al taxei pe valoarea adăugată | 4 |

Cuprins

V   Acte adoptate, începând cu 1 decembrie 2009, în aplicarea Tratatului privind Uniunea Europeană, a Tratatului privind funcționarea Uniunii Europene și a Tratatului Euratom

Pagina

ACTE A CĂROR PUBLICARE ESTE OBLIGATORIE

*

Regulamentul de punere în aplicare (UE) nr. 1297/2009 al Consiliului din 22 decembrie 2009 de abrogare a taxei antidumping instituită de Regulamentul (CE) nr. 172/2008 la importurile de ferosiliciu originare din Fosta Republică Iugoslavă a Macedoniei

1

ACTE A CĂROR PUBLICARE NU ESTE OBLIGATORIE

2009/1022/UE

*

Decizia de punere în aplicare a Consiliului din 15 decembrie 2009 de autorizare a Republicii Estonia în vederea aplicării unei măsuri de derogare de la articolul 167 din Directiva 2006/112/CE privind sistemul comun al taxei pe valoarea adăugată

4

| RO | Actele ale căror titluri sunt tipărite cu caractere drepte sunt acte de gestionare curentă adoptate în cadrul politicii agricole şi care au, în general, o perioadă de valabilitate limitată.
  Titlurile celorlalte acte sunt tipărite cu caractere aldine şi sunt precedate de un asterisc. |
| --- | --- |

RO

Actele ale căror titluri sunt tipărite cu caractere drepte sunt acte de gestionare curentă adoptate în cadrul politicii agricole şi care au, în general, o perioadă de valabilitate limitată.

Titlurile celorlalte acte sunt tipărite cu caractere aldine şi sunt precedate de un asterisc.

---

V Acte adoptate, începând cu 1 decembrie 2009, în aplicarea Tratatului privind Uniunea Europeană, a Tratatului privind funcționarea Uniunii Europene și a Tratatului Euratom

ACTE A CĂROR PUBLICARE ESTE OBLIGATORIE

| 30.12.2009 | RO | Jurnalul Oficial al Uniunii Europene | L 351/1 |
| --- | --- | --- | --- |

30.12.2009

RO

Jurnalul Oficial al Uniunii Europene

L 351/1

---

REGULAMENTUL DE PUNERE ÎN APLICARE (UE) NR. 1297/2009 AL CONSILIULUI

din 22 decembrie 2009

de abrogare a taxei antidumping instituită de Regulamentul (CE) nr. 172/2008 la importurile de ferosiliciu originare din Fosta Republică Iugoslavă a Macedoniei

CONSILIUL UNIUNII EUROPENE,

având în vedere Tratatul privind funcționarea Uniunii Europene,

având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 11 alineatele (3) și (6),

având în vedere propunerea Comisiei prezentată după consultarea comitetului consultativ,

întrucât:

1.   PROCEDURĂ

1.1.   Măsurile existente

| (1) | Consiliul, în baza Regulamentului (CE) nr. 172/2008 (2) (denumit în continuare „regulamentul inițial”) a impus o taxă antidumping definitivă la importurile de ferosiliciu („FeSi”) originare din Republica Populară Chineză, Egipt, Kazahstan, Fosta Republică Iugoslavă a Macedoniei și Rusia. Măsurile constau în aplicarea unor taxe ad valorem cu o valoare între 5,4 % și 33,9 % în funcție de țara de origine, cu excepția celor patru societăți menționate în mod special în regulamentul inițial, care sunt supuse unor taxe individuale reziduale. |
| --- | --- |

(1)

Consiliul, în baza Regulamentului (CE) nr. 172/2008 (2) (denumit în continuare „regulamentul inițial”) a impus o taxă antidumping definitivă la importurile de ferosiliciu („FeSi”) originare din Republica Populară Chineză, Egipt, Kazahstan, Fosta Republică Iugoslavă a Macedoniei și Rusia. Măsurile constau în aplicarea unor taxe ad valorem cu o valoare între 5,4 % și 33,9 % în funcție de țara de origine, cu excepția celor patru societăți menționate în mod special în regulamentul inițial, care sunt supuse unor taxe individuale reziduale.

1.2.   Cererea de reexaminare

| (2) | În urma impunerii măsurilor definitive, Comisia a primit o cerere de reexaminare intermediară parțială, în conformitate cu articolul 11 alineatul (3) din regulamentul de bază (denumită în continuare „reexaminarea intermediară”). Cererea, al cărei obiect s-a limitat la examinarea dumpingului, a fost depusă de un producător-exportator originare din Fosta Republică Iugoslavă a Macedoniei, Silmak Dooel Export Import (denumit în continuare „solicitantul” sau „Silmak”). Solicitantul a colaborat la ancheta care a dus la constatările și la concluziile expuse în regulamentul inițial (denumită în continuare „ancheta inițială”). Nivelul taxei antidumping aplicabilă solicitantului, care este singurul producător-exportator cunoscut al produsului în cauză originar din Fosta Republică Iugoslavă a Macedoniei, este de 5,4 %. |
| --- | --- |

(2)

În urma impunerii măsurilor definitive, Comisia a primit o cerere de reexaminare intermediară parțială, în conformitate cu articolul 11 alineatul (3) din regulamentul de bază (denumită în continuare „reexaminarea intermediară”). Cererea, al cărei obiect s-a limitat la examinarea dumpingului, a fost depusă de un producător-exportator originare din Fosta Republică Iugoslavă a Macedoniei, Silmak Dooel Export Import (denumit în continuare „solicitantul” sau „Silmak”). Solicitantul a colaborat la ancheta care a dus la constatările și la concluziile expuse în regulamentul inițial (denumită în continuare „ancheta inițială”). Nivelul taxei antidumping aplicabilă solicitantului, care este singurul producător-exportator cunoscut al produsului în cauză originar din Fosta Republică Iugoslavă a Macedoniei, este de 5,4 %.

| (3) | În cererea sa de reexaminarea intermediară, solicitantul a precizat că, în urma comparației între valoarea sa normală construită și prețurile de export către Uniunea Europeană s-a constatat că marja de dumping era cu mult mai redusă decât nivelul actual al măsurii. Prin urmare, al a afirmat că aplicarea în continuare a măsurii la nivelul actual nu mai este necesară pentru a contrabalansa dumpingul. |
| --- | --- |

(3)

În cererea sa de reexaminarea intermediară, solicitantul a precizat că, în urma comparației între valoarea sa normală construită și prețurile de export către Uniunea Europeană s-a constatat că marja de dumping era cu mult mai redusă decât nivelul actual al măsurii. Prin urmare, al a afirmat că aplicarea în continuare a măsurii la nivelul actual nu mai este necesară pentru a contrabalansa dumpingul.

1.3.   Inițierea unei reexaminări intermediare parțiale

| (4) | Întrucât, după consultarea comitetului consultativ, a ajuns la concluzia că existau elemente de probă suficiente pentru inițierea unei reexaminări intermediare, Comisia a decis să inițieze o reexaminare intermediară parțială, în conformitate cu articolul 11 alineatul (3) din regulamentul de bază, al cărei domeniu de aplicare se limitează la examinarea dumpingului în ceea ce privește societatea Silmak. La 22 aprilie 2009, Comisia a publicat un aviz de inițiere în Jurnalul Oficial al Uniunii Europene
   (3) și a început o anchetă. |
| --- | --- |

(4)

Întrucât, după consultarea comitetului consultativ, a ajuns la concluzia că existau elemente de probă suficiente pentru inițierea unei reexaminări intermediare, Comisia a decis să inițieze o reexaminare intermediară parțială, în conformitate cu articolul 11 alineatul (3) din regulamentul de bază, al cărei domeniu de aplicare se limitează la examinarea dumpingului în ceea ce privește societatea Silmak. La 22 aprilie 2009, Comisia a publicat un aviz de inițiere în Jurnalul Oficial al Uniunii Europene
   (3) și a început o anchetă.

1.4.   Produsul în cauză și produsul similar

| (5) | Produsul supus reexaminării intermediare este același produs examinat în ancheta inițială, respectiv un feroaliaj care conține în greutate mai mult de 8 % și mai puțin de 96 % silicon și cel puțin 4 % fier. FeSi este produs în cuptoare electrice cu arc prin procedeul reducerii cuarțului cu ajutorul unor produse conținând carbon. Produsul este utilizat în principal în industria fierului și a oțelului ca dezoxidant și compus de aliaj. FeSi se comercializează sub formă de bucăți, granule sau pulbere și se găsește în calități diferite, în funcție de raportul dintre conținutul de siliciu și cel de impurități (de exeplu, aluminiu). FeSi cu un conținut de siliciu de 70 % sau mai mare a fost considerat ca având un grad de puritate ridicat, cel cu un conținut de siliciu de peste 55 %, dar mai mic de 70 %, ca având un grad de puritate mediu, iar cel cu un conținut de siliciu mai mic de 55 %, ca FeSi cu grad de puritate scăzut. Produsul este încadrat în prezent la codurile NC 7202 21 00, 7202 29 10 și 7202 29 90. |
| --- | --- |

(5)

Produsul supus reexaminării intermediare este același produs examinat în ancheta inițială, respectiv un feroaliaj care conține în greutate mai mult de 8 % și mai puțin de 96 % silicon și cel puțin 4 % fier. FeSi este produs în cuptoare electrice cu arc prin procedeul reducerii cuarțului cu ajutorul unor produse conținând carbon. Produsul este utilizat în principal în industria fierului și a oțelului ca dezoxidant și compus de aliaj. FeSi se comercializează sub formă de bucăți, granule sau pulbere și se găsește în calități diferite, în funcție de raportul dintre conținutul de siliciu și cel de impurități (de exeplu, aluminiu). FeSi cu un conținut de siliciu de 70 % sau mai mare a fost considerat ca având un grad de puritate ridicat, cel cu un conținut de siliciu de peste 55 %, dar mai mic de 70 %, ca având un grad de puritate mediu, iar cel cu un conținut de siliciu mai mic de 55 %, ca FeSi cu grad de puritate scăzut. Produsul este încadrat în prezent la codurile NC 7202 21 00, 7202 29 10 și 7202 29 90.

| (6) | Produsul fabricat și vândut pe piața Fostei Republici Iugoslave a Macedoniei și cel exportat către Uniune au aceleași caracteristici fizice, tehnice și chimice esențiale și aceleași utilizări de bază și, prin urmare, sunt considerate ca fiind similare în sensul articolului 1 alineatul (4) din regulamentul de bază. |
| --- | --- |

(6)

Produsul fabricat și vândut pe piața Fostei Republici Iugoslave a Macedoniei și cel exportat către Uniune au aceleași caracteristici fizice, tehnice și chimice esențiale și aceleași utilizări de bază și, prin urmare, sunt considerate ca fiind similare în sensul articolului 1 alineatul (4) din regulamentul de bază.

1.5.   Părțile interesate

| (7) | Comisia a informat în mod oficial industria din Uniune, solicitantul și autoritățile țării exportatoare cu privire la inițierea reexaminării intermediare. Părților interesate li s-a oferit posibilitatea de a-și face cunoscute punctele de vedere în scris și de a solicita o audiere în termenul prevăzut în avizul de inițiere. Au fost audiate toate părțile interesate care au solicitat să fie audiate și care au arătat că există motive speciale care să justifice audierea. |
| --- | --- |

(7)

Comisia a informat în mod oficial industria din Uniune, solicitantul și autoritățile țării exportatoare cu privire la inițierea reexaminării intermediare. Părților interesate li s-a oferit posibilitatea de a-și face cunoscute punctele de vedere în scris și de a solicita o audiere în termenul prevăzut în avizul de inițiere. Au fost audiate toate părțile interesate care au solicitat să fie audiate și care au arătat că există motive speciale care să justifice audierea.

| (8) | Comisia a trimis un chestionar solicitantului, din partea căruia a primit un răspuns în termenul prevăzut în acest sens. Aceasta a căutat și a verificat toate informațiile considerate necesare pentru determinarea dumpingului și a întreprins o vizită de verificare la sediul solicitantului:






  — | Silmak Dooel Export-Import, Jegunovice, Fosta Republică Iugoslavă a Macedoniei. |
| --- | --- | --- |

(8)

Comisia a trimis un chestionar solicitantului, din partea căruia a primit un răspuns în termenul prevăzut în acest sens. Aceasta a căutat și a verificat toate informațiile considerate necesare pentru determinarea dumpingului și a întreprins o vizită de verificare la sediul solicitantului:

—

Silmak Dooel Export-Import, Jegunovice, Fosta Republică Iugoslavă a Macedoniei.

1.6.   Perioada de anchetă

| (9) | Ancheta privind dumpingul a acoperit perioada cuprinsă între 1 ianuarie 2008 și 31 decembrie 2008 („perioada de anchetă” sau „PA”). |
| --- | --- |

(9)

Ancheta privind dumpingul a acoperit perioada cuprinsă între 1 ianuarie 2008 și 31 decembrie 2008 („perioada de anchetă” sau „PA”).

2.   REZULTATELE ANCHETEI

2.1.   Valoarea normală

| (10) | În conformitate cu articolul 2 alineatul (2) din regulamentul de bază, Comisia a determinat mai întâi dacă vânzările pe piața internă ale produsului similar efectuate de solicitant unor clienți independenți erau reprezentative, adică dacă volumul lor total era egal cu cel puțin 5 % din volumul total al exporturilor sale corespondente spre Uniune. |
| --- | --- |

(10)

În conformitate cu articolul 2 alineatul (2) din regulamentul de bază, Comisia a determinat mai întâi dacă vânzările pe piața internă ale produsului similar efectuate de solicitant unor clienți independenți erau reprezentative, adică dacă volumul lor total era egal cu cel puțin 5 % din volumul total al exporturilor sale corespondente spre Uniune.

| (11) | Întrucât ancheta a stabilit că vânzările privind produsul în cauză pe piața internă a Fostei Republici Iugoslave a Macedoniei nu erau reprezentative, a trebuit construită valoarea normală. În conformitate cu articolul 2 alineatul (3) din regulamentul de bază, valoarea normală a fost construită adăugând la costurile de producție ale tipurilor exportate o sumă rezonabilă pentru costurile de vânzare, cheltuielile administrative și alte costuri generale (denumite în continuare „costuri VAG”), precum și o marjă de profit rezonabilă. |
| --- | --- |

(11)

Întrucât ancheta a stabilit că vânzările privind produsul în cauză pe piața internă a Fostei Republici Iugoslave a Macedoniei nu erau reprezentative, a trebuit construită valoarea normală. În conformitate cu articolul 2 alineatul (3) din regulamentul de bază, valoarea normală a fost construită adăugând la costurile de producție ale tipurilor exportate o sumă rezonabilă pentru costurile de vânzare, cheltuielile administrative și alte costuri generale (denumite în continuare „costuri VAG”), precum și o marjă de profit rezonabilă.

| (12) | Pentru a stabili dacă se pot utiliza costurile VAG ale solicitantului și marja de profit realizată din vânzările pe piața internă, Comisia a mai verificat dacă s-au efectuat vânzări de FeSi în perioada de anchetă, în cadrul operațiunilor comerciale normale, în conformitate cu articolul 2 alineatul (4) din regulamentul de bază. S-a constatat că societatea nu a efectuat decât câteva tranzacții comerciale profitabile pe piața internă în timpul perioadei de anchetă, în cantități foarte mici. Societatea a pretins că aceste tranzacții au implicat numai tipuri de produse experimentale, iar acestea nu pot fi încadrate la operațiunile comerciale normale. Afirmația a fost verificată și acceptată. |
| --- | --- |

(12)

Pentru a stabili dacă se pot utiliza costurile VAG ale solicitantului și marja de profit realizată din vânzările pe piața internă, Comisia a mai verificat dacă s-au efectuat vânzări de FeSi în perioada de anchetă, în cadrul operațiunilor comerciale normale, în conformitate cu articolul 2 alineatul (4) din regulamentul de bază. S-a constatat că societatea nu a efectuat decât câteva tranzacții comerciale profitabile pe piața internă în timpul perioadei de anchetă, în cantități foarte mici. Societatea a pretins că aceste tranzacții au implicat numai tipuri de produse experimentale, iar acestea nu pot fi încadrate la operațiunile comerciale normale. Afirmația a fost verificată și acceptată.

| (13) | Pe baza analizei de mai sus, s-a concluzionat că solicitantul nu a efectuat nicio vânzare pe piața internă privind produsul în cauză în cadrul operațiunilor comerciale normale în timpul perioadei de investigație. Astfel, în conformitate cu articolul 2 alineatul (6) litera (c) s-a considerat normală aplicarea aceleiași metode ca și în cazul anchetei inițiale pentru construirea valorii normale. Prin urmare, costurile VAG medii ponderate suportate de producătorii egipteni și constatate de ancheta inițială, în baza unor producții și structuri a vânzărilor comparabile și o marjă de profit de 5 %, considerată un profit rezonabil pentru piața cu acest tip de mărfuri, au fost adăugate costurilor de producție ale solicitantului. |
| --- | --- |

(13)

Pe baza analizei de mai sus, s-a concluzionat că solicitantul nu a efectuat nicio vânzare pe piața internă privind produsul în cauză în cadrul operațiunilor comerciale normale în timpul perioadei de investigație. Astfel, în conformitate cu articolul 2 alineatul (6) litera (c) s-a considerat normală aplicarea aceleiași metode ca și în cazul anchetei inițiale pentru construirea valorii normale. Prin urmare, costurile VAG medii ponderate suportate de producătorii egipteni și constatate de ancheta inițială, în baza unor producții și structuri a vânzărilor comparabile și o marjă de profit de 5 %, considerată un profit rezonabil pentru piața cu acest tip de mărfuri, au fost adăugate costurilor de producție ale solicitantului.

2.2.   Prețul de export

| (14) | Deoarece toate vânzările la export ale solicitantului către Uniune au fost făcute direct către clienți independenți, prețurile de export au fost stabilite pe baza prețurilor efectiv plătite sau de plătit pentru produsul în cauză, în conformitate cu articolul 2 alineatul (8) din regulamentul de bază. |
| --- | --- |

(14)

Deoarece toate vânzările la export ale solicitantului către Uniune au fost făcute direct către clienți independenți, prețurile de export au fost stabilite pe baza prețurilor efectiv plătite sau de plătit pentru produsul în cauză, în conformitate cu articolul 2 alineatul (8) din regulamentul de bază.

2.3.   Comparație

| (15) | Comparația între valoarea normală medie ponderată și prețul de export mediu ponderat a fost făcută la nivelul franco fabrică și pentru același nivel de volum comercial. În vederea unei comparații echitabile între valoarea normală și prețul de export, s-a ținut seama, în conformitate cu articolul 2 alineatul (10) din regulamentul de bază, de diferențele de factori care s-a demonstrat că afectează prețurile și comparabilitatea acestora. În acest scop, s-a ținut seamă, sub formă de ajustări, de cheltuielile de transport al mărfii și de cele de asigurare, de manipulare, de ambalare, precum și de cele auxiliare, de costurile financiare, comisioanele bancare și de taxele antidumping plătite de solicitant, acolo unde era cazul și unde aceste cheltuieli erau justificate. |
| --- | --- |

(15)

Comparația între valoarea normală medie ponderată și prețul de export mediu ponderat a fost făcută la nivelul franco fabrică și pentru același nivel de volum comercial. În vederea unei comparații echitabile între valoarea normală și prețul de export, s-a ținut seama, în conformitate cu articolul 2 alineatul (10) din regulamentul de bază, de diferențele de factori care s-a demonstrat că afectează prețurile și comparabilitatea acestora. În acest scop, s-a ținut seamă, sub formă de ajustări, de cheltuielile de transport al mărfii și de cele de asigurare, de manipulare, de ambalare, precum și de cele auxiliare, de costurile financiare, comisioanele bancare și de taxele antidumping plătite de solicitant, acolo unde era cazul și unde aceste cheltuieli erau justificate.

2.4.   Marja de dumping

| (16) | În conformitate cu articolul 2 alineatul (11) din regulamentul de bază, valoarea normală medie ponderată în funcție de tip a fost comparată cu media ponderată a prețului de export pentru tipul corespunzător de produs în cauză. Această comparație a dovedit că nu exista dumping. |
| --- | --- |

(16)

În conformitate cu articolul 2 alineatul (11) din regulamentul de bază, valoarea normală medie ponderată în funcție de tip a fost comparată cu media ponderată a prețului de export pentru tipul corespunzător de produs în cauză. Această comparație a dovedit că nu exista dumping.

3.   CARACTERUL DURABIL AL CIRCUMSTANȚELOR MODIFICATE

| (17) | În conformitate cu articolul 11 alineatul (3) din regulamentul de bază, s-a examinat, de asemenea, dacă circumstanțele modificate pot fi considerate, în mod rezonabil, ca având un caracter durabil. |
| --- | --- |

(17)

În conformitate cu articolul 11 alineatul (3) din regulamentul de bază, s-a examinat, de asemenea, dacă circumstanțele modificate pot fi considerate, în mod rezonabil, ca având un caracter durabil.

| (18) | În acest sens, ancheta a demonstrat că Silmak a depus eforturi considerabile să modifice structura producției orientându-se către tipuri de produse de o calitate superioară (cu un conținut de silicon de 75 % sau mai ridicat), ceea ce a dus la o creștere a prețurilor de export, în general mai ridicată decât creșterea costurilor. |
| --- | --- |

(18)

În acest sens, ancheta a demonstrat că Silmak a depus eforturi considerabile să modifice structura producției orientându-se către tipuri de produse de o calitate superioară (cu un conținut de silicon de 75 % sau mai ridicat), ceea ce a dus la o creștere a prețurilor de export, în general mai ridicată decât creșterea costurilor.

| (19) | Solicitantul a cooperat în totalitate în cadrul prezentei reexaminări intermediare, iar datele colectate și verificate au permis stabilirea unei marje de dumping pe baza propriilor sale date, inclusiv a prețurilor individuale de export către Uniune. Rezultatul acestui calcul indică faptul că aplicarea în continuare a măsurii la nivelul actual nu se mai justifică. |
| --- | --- |

(19)

Solicitantul a cooperat în totalitate în cadrul prezentei reexaminări intermediare, iar datele colectate și verificate au permis stabilirea unei marje de dumping pe baza propriilor sale date, inclusiv a prețurilor individuale de export către Uniune. Rezultatul acestui calcul indică faptul că aplicarea în continuare a măsurii la nivelul actual nu se mai justifică.

| (20) | Elementele de probă obținute și verificate în cursul anchetei au arătat, de asemenea, că modificările din structura producției solicitantului trebuie să fie considerate ca fiind durabile. În cursul anchetei nu a apărut niciun element care să sugereze altceva. Prin urmare, se consideră că este improbabil ca circumstanțele care au condus la inițierea prezentei reexaminări intermediare să se modifice, în viitorul previzibil, într-un mod care să afecteze constatările acestei reexaminări intermediare. Prin urmare, se concluzionează că modificarea circumstanțelor trebuie să aibă un caracter durabil. |
| --- | --- |

(20)

Elementele de probă obținute și verificate în cursul anchetei au arătat, de asemenea, că modificările din structura producției solicitantului trebuie să fie considerate ca fiind durabile. În cursul anchetei nu a apărut niciun element care să sugereze altceva. Prin urmare, se consideră că este improbabil ca circumstanțele care au condus la inițierea prezentei reexaminări intermediare să se modifice, în viitorul previzibil, într-un mod care să afecteze constatările acestei reexaminări intermediare. Prin urmare, se concluzionează că modificarea circumstanțelor trebuie să aibă un caracter durabil.

4.   MĂSURI ANTIDUMPING

| (21) | Se remarcă faptul că o comparație a datelor privind exportul ale solicitantului cu cele Eurostat a demonstrat o echivalență între cantitatea de produse exportate de către societate în perioada de anchetă și cantitatea totală a produselor în cauză importate de către Uniune din Fosta Republică Iugoslavă a Macedoniei în aceeași perioadă. |
| --- | --- |

(21)

Se remarcă faptul că o comparație a datelor privind exportul ale solicitantului cu cele Eurostat a demonstrat o echivalență între cantitatea de produse exportate de către societate în perioada de anchetă și cantitatea totală a produselor în cauză importate de către Uniune din Fosta Republică Iugoslavă a Macedoniei în aceeași perioadă.

| (22) | Ținând cont de rezultatele prezentei anchete de reexaminare, se consideră oportună abrogarea taxei antidumping aplicabilă importurilor produsului în cauză originare din Fosta Republică Iugoslavă a Macedoniei. |
| --- | --- |

(22)

Ținând cont de rezultatele prezentei anchete de reexaminare, se consideră oportună abrogarea taxei antidumping aplicabilă importurilor produsului în cauză originare din Fosta Republică Iugoslavă a Macedoniei.

| (23) | Părțile interesate au fost informate cu privire la faptele și considerațiile esențiale pe baza cărora s-a intenționat recomandarea unei abrogări a măsurii impusă de Regulamentul (CE) nr. 172/2008 și li s-a oferit posibilitatea să formuleze observații. Părțile interesate nu au transmis niciun comentariu, |
| --- | --- |

(23)

Părțile interesate au fost informate cu privire la faptele și considerațiile esențiale pe baza cărora s-a intenționat recomandarea unei abrogări a măsurii impusă de Regulamentul (CE) nr. 172/2008 și li s-a oferit posibilitatea să formuleze observații. Părțile interesate nu au transmis niciun comentariu,

ADOPTĂ PREZENTUL REGULAMENT:

Articolul 1

Examinarea intermediară parțială a măsurilor antidumping aplicabile importurilor de ferosiliciu care se încadrează în prezent la codurile NC 7202 21 00, 7202 29 10 și 7202 29 90, originare din Fosta Republică Iugoslavă a Macedoniei, inițiată conform articolului 11 alineatul (3) din Regulamentul (CE) nr. 384/96 se încheie, iar măsura în vigoare privind importurile originare din Fosta Republică Iugoslavă a Macedoniei este abrogată.

Articolul 2

Regulamentul intră în vigoare în ziua următoare datei publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles, 22 decembrie 2009.

Pentru Consiliu

Președintele

A. CARLGREN

---

(1)  JO L 56, 6.3.1996, p. 1.

1

(2)  JO L 55, 28.2.2008, p. 6.

2

(3)  JO C 93, 22.4.2009, p. 22.

3

---

ACTE A CĂROR PUBLICARE NU ESTE OBLIGATORIE

| 30.12.2009 | RO | Jurnalul Oficial al Uniunii Europene | L 351/4 |
| --- | --- | --- | --- |

30.12.2009

RO

Jurnalul Oficial al Uniunii Europene

L 351/4

---

DECIZIA DE PUNERE ÎN APLICARE A CONSILIULUI

din 15 decembrie 2009

de autorizare a Republicii Estonia în vederea aplicării unei măsuri de derogare de la articolul 167 din Directiva 2006/112/CE privind sistemul comun al taxei pe valoarea adăugată

(2009/1022/UE)

CONSILIUL UNIUNII EUROPENE,

având în vedere Tratatul privind funcționarea Uniunii Europene,

având în vedere Directiva 2006/112/CE (1), în special articolul 395 alineatul (1),

având în vedere propunerea Comisiei,

întrucât:

| (1) | Republica Estonia (denumită în continuare „Estonia”) a fost autorizată, prin Decizia 2007/133/CE a Consiliului (2), prin derogare de la articolul 167 din Directiva 2006/112/CE, să amâne nașterea dreptului de deducere a taxei pe valoarea adăugată (TVA) până în momentul efectuării plății către furnizorul de bunuri sau prestatorul de servicii, pentru persoanele impozabile care aplică un regim opțional potrivit căruia, în conformitate cu articolul 66 litera (b) din directiva menționată, TVA pentru livrările de bunuri și prestările de servicii ale acestora devine exigibilă în momentul în care sunt încasate plățile (regimul contabilității de casă). Pentru a beneficia de acest regim, persoanele impozabile trebuie să fie înregistrate ca întreprinzători persoane fizice. |
| --- | --- |

(1)

Republica Estonia (denumită în continuare „Estonia”) a fost autorizată, prin Decizia 2007/133/CE a Consiliului (2), prin derogare de la articolul 167 din Directiva 2006/112/CE, să amâne nașterea dreptului de deducere a taxei pe valoarea adăugată (TVA) până în momentul efectuării plății către furnizorul de bunuri sau prestatorul de servicii, pentru persoanele impozabile care aplică un regim opțional potrivit căruia, în conformitate cu articolul 66 litera (b) din directiva menționată, TVA pentru livrările de bunuri și prestările de servicii ale acestora devine exigibilă în momentul în care sunt încasate plățile (regimul contabilității de casă). Pentru a beneficia de acest regim, persoanele impozabile trebuie să fie înregistrate ca întreprinzători persoane fizice.

| (2) | Estonia a solicitat autorizarea de a prelungi această măsură specială de derogare prin scrisoarea înregistrată la Secretariatul General al Comisiei la 4 septembrie 2009. |
| --- | --- |

(2)

Estonia a solicitat autorizarea de a prelungi această măsură specială de derogare prin scrisoarea înregistrată la Secretariatul General al Comisiei la 4 septembrie 2009.

| (3) | În conformitate cu articolul 395 alineatul (2) din Directiva 2006/112/CE, prin scrisoarea din 1 octombrie 2009, Comisia a transmis celorlalte state membre solicitarea din partea Estoniei. Prin scrisoarea din 5 octombrie 2009, Comisia a informat Estonia că are la dispoziție toate informațiile pe care le consideră necesare pentru evaluarea solicitării acesteia. |
| --- | --- |

(3)

În conformitate cu articolul 395 alineatul (2) din Directiva 2006/112/CE, prin scrisoarea din 1 octombrie 2009, Comisia a transmis celorlalte state membre solicitarea din partea Estoniei. Prin scrisoarea din 5 octombrie 2009, Comisia a informat Estonia că are la dispoziție toate informațiile pe care le consideră necesare pentru evaluarea solicitării acesteia.

| (4) | Regimul contabilității de casă este un regim simplificat și opțional dedicat întreprinderilor mici care nu beneficiază de scutirea de la plata taxei. Regimul permite acestor persoane impozabile să aplice o regulă simplă, bazată pe data plății cheltuielilor lor în amonte și pe data operațiunilor lor în aval, pentru a determina în ce moment trebuie să își exercite dreptul de deducere a TVA, respectiv să plătească taxa la Trezorerie. Acest regim constituie, prin urmare, pentru aceste persoane impozabile, o măsură de simplificare care poate, în plus, să le ofere un avantaj de trezorerie. |
| --- | --- |

(4)

Regimul contabilității de casă este un regim simplificat și opțional dedicat întreprinderilor mici care nu beneficiază de scutirea de la plata taxei. Regimul permite acestor persoane impozabile să aplice o regulă simplă, bazată pe data plății cheltuielilor lor în amonte și pe data operațiunilor lor în aval, pentru a determina în ce moment trebuie să își exercite dreptul de deducere a TVA, respectiv să plătească taxa la Trezorerie. Acest regim constituie, prin urmare, pentru aceste persoane impozabile, o măsură de simplificare care poate, în plus, să le ofere un avantaj de trezorerie.

| (5) | La 28 ianuarie 2009, Comisia a prezentat o propunere de directivă care vizează modificarea Directivei 2006/112/CE în ceea ce privește normele privind facturarea, care permite, de asemenea, statelor membre să amâne nașterea dreptului de deducere a TVA până la momentul efectuării plății către furnizorul de bunuri sau prestatorul de servicii, pentru persoanele impozabile a căror cifră de afaceri anuală nu depășește un plafon stabilit de statele membre până la 2 000 000 EUR și care beneficiază, astfel, de un regim opțional potrivit căruia TVA aferentă operațiunilor lor nu devine exigibilă decât atunci când acestea încasează plățile. |
| --- | --- |

(5)

La 28 ianuarie 2009, Comisia a prezentat o propunere de directivă care vizează modificarea Directivei 2006/112/CE în ceea ce privește normele privind facturarea, care permite, de asemenea, statelor membre să amâne nașterea dreptului de deducere a TVA până la momentul efectuării plății către furnizorul de bunuri sau prestatorul de servicii, pentru persoanele impozabile a căror cifră de afaceri anuală nu depășește un plafon stabilit de statele membre până la 2 000 000 EUR și care beneficiază, astfel, de un regim opțional potrivit căruia TVA aferentă operațiunilor lor nu devine exigibilă decât atunci când acestea încasează plățile.

| (6) | Măsura specială de derogare în cauză nu afectează suma veniturilor din TVA la bugetul Estoniei în stadiul consumului final și nu are nicio implicație pentru resursele proprii ale Uniunii care provin din TVA, |
| --- | --- |

(6)

Măsura specială de derogare în cauză nu afectează suma veniturilor din TVA la bugetul Estoniei în stadiul consumului final și nu are nicio implicație pentru resursele proprii ale Uniunii care provin din TVA,

ADOPTĂ PREZENTA DECIZIE:

Articolul 1

Prin derogare de la articolul 167 din Directiva 2006/112/CE, Estonia este autorizată să amâne nașterea dreptului de deducere a TVA în ceea ce privește persoanele impozabile menționate la al doilea paragraf până în momentul efectuării plății către furnizorul de bunuri sau prestatorul de servicii.

Persoanele impozabile vizate trebuie să fi optat pentru un regim conform căruia TVA aferentă livrărilor lor de bunuri și prestărilor lor de servicii devine exigibilă în momentul în care acestea încasează plățile.

Până la 31 decembrie 2010, regimul menționat la al doilea paragraf se aplică persoanelor impozabile înregistrate ca întreprinzători persoane fizice.

Începând cu 1 ianuarie 2011, regimul menționat la al doilea paragraf se aplică persoanelor impozabile a căror cifră de afaceri anuală nu poate depăși pragul fixat de Estonia și echivalentul în monedă națională a 200 000 EUR, determinat în conformitate cu articolele 399 și 400 din Directiva 2006/112/CE.

Articolul 2

Prezenta decizie se aplică începând de la 1 ianuarie 2010 până la data intrării în vigoare a unei directive care autorizează statele membre să amâne nașterea dreptului la deducerea TVA până în momentul efectuării plății către furnizorul de bunuri sau prestatorul de servicii, pentru persoanele impozabile a căror cifră de afaceri anuală nu depășește un anumit plafon și care beneficiază, astfel, de un regim opțional în aplicarea căruia taxa aferentă furnizărilor de bunuri și prestărilor de servicii de către acestea devine exigibilă în momentul în care acestea încasează plățile. În orice caz, prezenta decizie se aplică până cel mult la 31 decembrie 2012.

Articolul 3

Prezenta decizie se adresează Republicii Estonia.

Adoptată la Bruxelles, 15 decembrie 2009.

Pentru Consiliu

Președintele

E. ERLANDSSON

---

(1)  JO L 347, 11.12.2006, p. 1.

1

(2)  JO L 57, 24.2.2007, p. 12.

2

---